				|

		52014PC0083

			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata f'isem l-Unjoni Ewropea fi ħdan l-Organizzazzjoni Marittima Internazzjonali, waqt is-66 sessjoni tal-Kumitat tal-Protezzjoni tal-Ambjent tal-Baħar dwar l-adozzjoni ta' emendi għall-Anness VI tal-Konvenzjoni MARPOL, fir-rigward tal-posponiment tal-istandards għall-emissjonijiet tal-NOx tal-Livell III /* COM/2014/083 final - 2014/0042 (NLE) */

			   	MEMORANDUM TA’ SPJEGAZZJONI
1.           DAĦLA
Din il-proposta tal-Kummissjoni tikkonċerna
l-istabbiliment tal-pożizzjoni tal-Unjoni fis-66 sessjoni tal-Kumitat
tal-Protezzjoni tal-Ambjent tal-Baħar tal-OMI (Organizzazzjoni Marittima
Internazzjonali) b'rabta ma' emendi għall-Anness VI tal-Konvenzjoni
MARPOL. Dawn l-emendi għall-paragrafu 5.1 tar-Regolament 13 tal-Anness VI
tal-Konvenzjoni MARPOL idaħħlu posponiment, għal 5 snin,
tal-introduzzjoni tal-istandards għall-emissjonijiet tal-ossidi
tan-nitroġenu (NOx) tal-Livell III. Dawn it-tibdiliet huma stipulati
fl-Anness 12 tar-rapport tal-Kumitat tal-Protezzjoni tal-Ambjent tal-Baħar
(MEPC 65/22). Il-paragrafu 4.64 tar-rapport jindika li dawn l-emendi se
jiġu adottati waqt l-MEPC 66.
2.           ADOZZJONI TAL-EMENDI TAL-OMI
2.1.        Adozzjoni tal-emendi
għall-Anness VI tal-Konvenzjoni MARPOL rigward il-posponiment
tal-istandards għall-emissjonijiet tal-NOx tal-Livell III.
Dawn l-abbozzi ta' emendi ġew approvati waqt
il-65 Sessjoni tal-Kumitat tal-Protezzjoni tal-Ambjent tal-Baħar mit-13 –
sas-17 ta' Mejju 2013, u għandhom jitressqu
għall-adozzjoni fis-66 sessjoni tal-Kumitat bejn il-31 ta' Marzu
– u l-4 t'April 2014.
2.2.        Approvazzjoni u dħul
fis-seħħ
Ladarba jiġu approvati u adottati
mill-Kumitat tal-Protezzjoni tal-Ambjent tal-Baħar, l-emendi msemmija se
jitressqu quddiem il-partijiet kontraenti rispettivi sabiex dawn jesprimu
l-kunsens tagħhom li jintrabtu bl-emendi msemmija.
3.           LEĠIŻLAZZJONI
RILEVANTI U KOMPETENZI TAL-UE
Il-politika tal-UE
Il-protezzjoni tal-ambjent, li hija s-suġġett
tal-emendi għall-Konvenzjoni MARPOL, hija kompetenza kondiviża skont
it-Trattat tal-UE, u hija rregolata fil-fond mil-leġiżlazzjoni
tal-UE. L-UE eżerċitat il-kompetenza tagħha b'mod estensiv
fil-qasam tal-politika tal-kwalità tal-arja u tal-ilma, kemm permezz
tal-leġiżlazzjoni u kemm permezz ta' għanijiet ta' politika
miftiehma. Il-politika tal-ambjent tinkludi impenn ċar mill-Unjoni li
ttejjeb il-kwalità tal-arja u tal-ilma, inkluż fil-livell internazzjonali.
L-għan u l-ħsieb tal-qafas ta' politika
tal-UE dwar il-kwalità tal-arja, kif stipulati pereżempju
fl-Istrateġija Tematika dwar it-Tniġġis tal-Arja[1], huma li jsir progress
sostanzjali lejn l-għanijiet fit-tul tal-UE fir-rigward
tal-konservazzjoni, il-protezzjoni u t-titjib tal-ambjent, kif ukoll
tal-protezzjoni ta' saħħet il-bniedem (l-Artikolu 191(1)
tat-TFUE); jiġifieri: "li jintlaħqu livelli tal-kwalità
tal-arja li ma jipperikolawx saħħet il-bniedem u l-ambjent, u ma
jirriżultawx f'impatti inaċċettabbli fuqhom". Dan
il-għan, li ġie stipulat għaxar snin ilu fis-Sitt Programm ta'
Azzjoni Ambjentali[2],
huwa kkonfermat fis-7 Programm ta' Azzjoni Ambjentali, miftiehem dan
l-aħħar mill-UE, li jiggwida l-iżvilupp tal-politika tal-UE sal-2020[3], kif wera l-aktar
riċentement il-Programm għall-Arja Nadifa għall-Ewropa adottat
mill-Kummissjoni[4].
Dawn l-għanijiet ta' politika jkunu jintlaqtu
ħażin mill-posponiment tal-istandards aktar stretti tal-NOx
applikabbli fiż-Żoni ta' Kontroll tal-Emissjonijiet tal-NOx (NECAs).
Il-leġiżlazzjoni tal-UE
Il-leġiżlazzjoni eżistenti tkopri
firxa wiesgħa ta' sustanzi li jniġġsu, inkluż l-NOx, u
firxa wiesgħa ta' sorsi li tinkludi l-modi kollha ta' trasport.
Id-Direttiva dwar il-livelli nazzjonali massimi
tal-emissjonijiet ("id-Direttiva NEC", 2001/81/KE)[5] u d-Direttiva dwar
il-kwalità tal-arja fl-ambjent (2008/50/KE)[6]
jipprevedu valuri massimi tal-NOx fl-arja. Id-Direttiva NEC tirrikjedi li
l-emissjonijiet mit-trasport bil-baħar għandhom jiġu
kkwantifikati u rrappurtati. L-emissjonijiet mit-trasport bil-baħar
nazzjonali, u mit-trasport internazzjonali f'ilmijiet interni, jgħoddu
fis-somma lejn il-livelli massimi nazzjonali ta' emissjonijiet tad-Direttiva
NEC. Madankollu, emissjonjiet oħra mit-trasport bil-baħar
internazzjonali ma jgħoddux fis-somma lejn il-livelli massimi, minkejja li
jolqtu sostenzjalment il-kwalità tal-arja fl-UE. Din l-esklużjoni saret
fid-dawl tar-rwol tal-OMI fil-kontroll ta' dawn l-emissjonijiet.  Għal din
ir-raġuni, il-ħtieġa li tittieħed azzjoni esterna rigward
dawk l-emissjonijiet hija rikonoxxuta espliċitimanet mill-Artikolu 11
tad-Direttiva NEC, li jiddikjara: "Biex tippromwovi l-ksib
tal-għanijiet stabbilit fl-Artikolu 1, il-Kummissjoni u l-Istati Membri,
kif jixraq, għandhom, mingħajr preġudizzju għall-Artikolu 300
tat-Trattat, ifittxu li jagħmlu kooperazzjoni bilaterali u multilaterali
ma' pajjiżi terzi u organizzazzjonijiet internazzjonali rilevanti
bħalma hi l-Kummissjoni Ekonomika Ewropea tan-Nazzjonijiet Uniti (UNECE),
l-Organizzazzjoni Internazzjonali Marittima (IMO) u l-Organizzazzjoni Internazzjonali
tal-Avjazzjoni Ċivili (ICAO), inkluż permezz tal-bdil ta'
informazzjoni, dwar ir-riċerka u żvilupp tekniċi u
xjentifiċi u bil-għan li titjieb il-bażi biex ikunu
faċilitati t-tnaqqis tal-emissjonijiet".
Barra minn hekk, il-Pakkett dwar il-Kwalità
tal-Arja Nadifa[7],
adottat mill-Kummissjoni fit-18 ta' Diċembru 2013,
jikkonferma l-impatt tal-emissjonijiet tat-trasport bil-baħar fuq
il-kwalità tal-arja fl-art, u jikkonferma wkoll il-kosteffettività ta' aktar
miżuri f'dan is-settur. L-emissjonijiet tal-NOx mit-trasport fuq
il-baħar jikkontribwixxu direttament għall-ewtrofikazzjoni
tal-ilmijiet interni u tal-baħar kif ukoll tal-ħabitats fuq l-art, u
jikkontribwixxu wkoll għall-formazzjoni ta' materja partikolata
(sekondarja) li tolqot ħażin is-saħħa. Għaldaqstant,
jekk dan is-sors ma jiġix indirizzat, titnaqqas il-possibbiltà li l-istati
li jinsabu max-xatt tal-Baħar Baltiku jew tal-Baħar tat-Tramuntana
jilħqu l-għanijiet stipulati fid-Direttiva ta' Qafas dwar l-Ilma (2000/60/KE)[8], fid-Direttiva dwar
l-Istrateġija Marittima (2008/56/KE)[9],
id-Direttiva dwar il-Ħabitats (92/43/KEE)[10]
u d-Direttiva dwar l-Għasafar (79/409/KEE)[11] fir-rigward
tal-limitazzjoni tal-impatti negattivi fuq l-ekosistemi tal-ilma u tal-art,
inkluż minħabba l-ewtrofikazzjoni.  Bl-istess mod, jekk dan
is-sors ma jiġix indirizzat, titnaqqas il-possibbiltà li dawk l-istati
jilħqu l-valuri limiti għall-PM10 u l-PM2,5 tad-Direttiva
dwar il-Kwalità tal-Arja fl-Ambjent 2008/50/KE, stipulati biex iħarsu
saħħet il-bniedem.
L-istandards għall-emissjonijiet tal-NOx
tal-Livell III, li huma soġġetti għad-diskussjoni fl-azzjoni li
għaddejja, sa issa qatt ma kienu s-suġġett espliċitu ta'
leġiżlazzjoni speċifika tal-Unjoni, iżda
r-regolamentazzjoni tagħhom taħt l-OMI, skont l-Emendar tal-2008
tal-Anness VI tal-Konvenzjoni MARPOL, titqies meħtieġa, u konsistenti
mal-għanijiet ta' politika ġeneralment maqbula tal-UE. B'mod
partikulari, il-posponiment tad-data tal-applikazzjoni ser jagħti
lill-Istati Membri inqas lok biex jinqdew bin-NECAs għall-finijiet tal-ġlieda
kontra t-tniġġis tal-arja u l-impatt tiegħu.
Deċiżjoni tal-Kunsill
L-Artikolu 218(9) tat-TFUE huwa bażi
legali xierqa għall-istabbiliment tal-pożizzjoni tal-UE li
għandha tiġi espressa fis-sessjoni, u jorbot ma' atti li
għandhom seħħ legali. Id-deċiżjoni tas-sessjoni MEPC 66,
fid-data tad-dħul fis-seħħ tal-istandards
għall-emissjonijiet tal-NOx tal-Livell III, għandha seħħ
legali vinkolanti billi tiddetermina data li minnha l-istandards dwar l-NOx
tal-Livell III se japplikaw, fiż-żoni maħturin bħala NECAs,
lill-bastimenti tal-Partijiet kollha għall-Anness VI tal-Konvenzjoni
MARPOL tal-OMI.
              Sommarju
Fid-dawl tal-politika rilevanti tal-UE u tal-acquis
imsemmija hawn fuq, il-Kummissjoni tqis li l-kwistjoni koperta mill-emendi
msemmija aktar 'il fuq u mistennija li jiġu adottati fis-sessjoni MEPC 66
hija ta' rilevanza għall-UE, u teħtieġ pożizzjoni komuni li
għandha tittieħed mill-UE u tiġi espressa mill-Istati Membri
kollha rappreżenati fl-MEPC, fl-interess tal-Unjoni.
4.           KONKLUŻJONI
Għaldaqstant, il-Kummissjoni tipproponi
Deċiżjoni tal-Kunsill dwar il-pożizzjoni li għandha
tiġi adottata f’isem l-Unjoni Ewropea fir-rigward tal-emendi msemmija
fil-paragrafu 2(1) ta' hawn fuq, li għandhom jiġu adottati fis-66
sessjoni tal-Kumitat tal-Protezzjoni tal-Ambjent tal-Baħar.
2014/0042 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata f'isem l-Unjoni Ewropea fi ħdan l-Organizzazzjoni
Marittima Internazzjonali, waqt is-66 sessjoni tal-Kumitat tal-Protezzjoni
tal-Ambjent tal-Baħar dwar l-adozzjoni ta' emendi għall-Anness VI
tal-Konvenzjoni MARPOL, fir-rigward tal-posponiment tal-istandards
għall-emissjonijiet tal-NOx tal-Livell III
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 192(1) u 218(9)
tiegħu,
Wara li kkunsidra l-proposta mill-Kummissjoni
Ewropea,
Billi:
(1)        L-ewwel Emenda tal-2008
għall-Anness VI tal-Konvenzjoni MARPOL stabbiliet is-sena 2016 bħala
d-data tal-applikazzjoni tal-istandards għall-emissjonijiet tal-NOx
tal-Livell III, li japplikaw għall-bastimenti mibnija wara dik id-data, li
jbaħħru f'Żoni ta' Kontroll ta' Emissjonijiet tal-Ossidi
tan-Nitroġenu (NECAs).
(2)       Fil-65 sessjoni tiegħu
f'Mejju 2013, il-Kumitat tal-Protezzjoni tal-Ambjent tal-Baħar,
tal-Organizazzjoni Marittima Internazzjonali, approva [l-abbozzi ta'] l-emendi
għall-paragrafu 5.1 tar-regolament 13 tal-Anness VI tal-Konvenzjoni
MARPOL. Dawk l-emendi mistennija li jiġu adottati fis-66 sessjoni
tal-MEPC, li se ssir mill-31 ta' Marzu sal-4 ta’ April 2014.
(3)       L-emendi għall-paragrafu
5.1 tar-regolament 13 tal-Anness VI tal-Konvenzjoni MARPOL, li
jikkonċernaw il-posponiment tal-istandards ta' emissjonijiet tal-NOx
tal-Livell III, se jdaħħlu posponiment, għal ħames snin,
tad-dħul fis-seħħ tagħhom, u se jsiru vinkolanti
għall-Partijiet għall-Anness VI tal-Konvenzjoni MARPOL sitt xhur wara
d-data tal-approvazzjoni tagħhom skont l-Artikolu 16(2) tal-Konvenzjoni
MARPOL.
(4)       Il-ħarsien tal-ambjent,
li huwa s-suġġett tal-miżuri proposti, huwa rregolat
fil-biċċa l-kbira mil-leġiżlazzjoni tal-Unjoni. L-UE
eżerċitat il-kompetenza tagħha b'mod estensiv fil-qasam
tal-politika tal-kwalità tal-arja u tal-ilma, kemm permezz
tal-leġiżlazzjoni u kemm permezz ta' għanijiet ta' politika
miftiehma. Il-leġiżlazzjoni eżistenti tkopri firxa wiesgħa
ta' sustanzi li jniġġsu, inkluż l-Ossidi tan-Nitroġenu
(NOx), u firxa wiesgħa ta' sorsi li tinkludi l-modi kollha ta' trasport.
Id-Direttiva 2000/60/KE li tistabbilixxi qafas għal azzjoni Komunitarja
fil-qasam tal-politika tal-ilma[12],
id-Direttiva 2008/56/KE li tistabbilixxi qafas għal azzjoni Komunitarja
fil-qasam tal-politika tal-ambjent marin[13],
id-Direttiva 92/43/KEE dwar il-konservazzjoni tal-ħabitat naturali u
tal-fawna u l-flora selvaġġa[14],
u d-Direttiva 79/409/KEE dwar il-konservazzjoni tal-għasafar
selvaġġi[15],
jistipulaw għanijiet biex jillimitaw l-impatti ħżiena fuq
l-ekosistemi tal-ilma u tal-art, inkluż mill-ewtrofikazzjoni, li l-NOx
huwa fattur ewlieni tagħha.  Id-Direttiva 2008/50/KE
dwar il-kwalità tal-arja fl-ambjent u arja iktar nadifa għall-Ewropa[16] tistipula valuri
massimi u valuri mira għall-materja partikolata kif ukoll
għall-ożonu, li l-NOx iwassal għalihom.
(5)       Id-Direttiva 2001/81/KE dwar
il-livelli nazzjonali massimi[17]
tirrikjedi li l-emissjonijiet mit-trasport bil-baħar jiġu
kkwantifikati u rrappurtati, filwaqt li tagħraf li r-regolamentazzjoni
tal-emissjonijiet mit-trasport bil-baħar internazzjonali (għajr
fl-ilmijiet interni) hija kwistjoni li l-OMI għandha tieħu f'idejha.
(6)       L-Artikolu 11, flimkien
mal-Artikolu 1 tad-Direttiva 2001/81/KE, jirrikjedi li l-Kummissjoni u
l-Istati Membri jrawmu l-kooperazzjoni fuq il-livell internazzjonali,
bil-għan li jitnaqqsu l-emissjonjiet ta' ċerti sustanzi li
jniġġsu l-atmosfera, inkluż l-NOx.
(7)       Fid-dawl tal-għanijiet
ta' politika maqbula tal-UE u tal-acquis imsemmija hawn fuq, il-posponiment
tal-istandards tal-emissjonijiet tan-NOx tal-Livell III li għandu
jiġi adottat waqt is-sessjoni MEPC 66 huwa ta' rilevanza għall-UE, u
għalhekk jirrikjedi li tittieħed pożizzjoni komuni tal-UE, li
għandha tiġi espressa mill-Istati Membri kollha rappreżentanti
fl-MEPC fl-interess tal-Unjoni.
(8)       L-Unjoni la hija Membru
tal-OMI u lanqas mhi parti kontraenti għall-konvenzjonijiet u
l-kodiċijiet ikkonċernati. Għaldaqstant, jeħtieġ li
l-Kunsill jawtorizza lill-Istati Membri jesprimu l-pożizzjoni stipulata
hawn isfel, fl-interess tal-Unjoni,
ADOTTA DIN ID-DEĊIŻJONI:
Artikolu 1
1.           Il-pożizzjoni tal-Unjoni
fis-66 sessjoni tal-Kumitat tal-Protezzjoni tal-Ambjent tal-Baħar tal-OMI
għandha tkun l-oppożizzjoni għall-adozzjoni tal-emendi
għall-paragrafu 5.1 tar-regolament 13 tal-Anness VI tal-Konvenzjoni
MARPOL, kif stipulat fl-Anness 12 tad-dokument MEPC 65/22 tal-OMI.
2.           Il-pożizzjoni tal-Unjoni
kif stipulata fil-paragrafu 1 għandha tiġi espressa mill-Istati
Membri li huma membri tal-OMI, billi jaġixxu b’mod konġunt
fl-interess tal-Unjoni.
3.           Jista’ jsir qbil dwar bidliet
minuri għal din il-pożizzjoni, mingħajr ma jkun hemm bżonn
li tiġi emendata dik il-pożizzjoni.
Artikolu 2
Din id-Deċiżjoni hija indirizzata
lill-Istati Membri.
Magħmul fi Brussell,
                                                                       Għall-Kunsill
                                                                       Il-President
[1]               COM(2005) 446 final.
[2]               ĠU L 242, 10.9.2002, p. 1.
[3]               Programm Ġenerali ta’ Azzjoni Ambjentali
tal-Unjoni, "Ngħixu tajjeb, fil-limiti tal-pjaneta tagħna",
COM(2012) 710 final.
[4]               COM(2013) 918 final.
[5]               ĠU L 309, 27.11.2001, p. 22.
[6]               ĠU L 152, 11.6.2008, p. 1.
[7]           Id-dokumenti kollha rilevanti huma disponibbli
fuq il-paġna: http://ec.europa.eu/environment/air/clean_air_policy.htm
[8]               ĠU L 327, 22.12.2000, p. 1.
[9]               ĠU L 164, 25.6.2008, p. 19.
[10]             ĠU L 206, 22.7.92, p. 7.
[11]             ĠU L 103, 25.4.79, p. 1.
[12]             ĠU L 327, 22.12.2000, p. 1.
[13]             ĠU L 164, 25.6.2008, p. 19.
[14]             ĠU L 206, 22.7.92, p. 7.
[15]             ĠU L 103, 25.4.79, p. 1.
[16]          ĠU L 152, 11.6.2008, p. 1.
[17]          ĠU L 309, 27.11.2001, p. 22.


title: Proposta għal deċiżjoni tal-Kunsill li tawtorizza lil-Litwanja biex tapplika miżura li tidderoga mill-Artikolu 21 tas-Sitt direttiva tal-Kunsill 77/388/KEE dwar l-armonizzazzjoni tal-liġijiet ta' l-Istati Membri dwar it-taxxi fuq il-fatturat (It-test Litwan biss huwa awtentiku)

text:
Avviż Legali Importanti

|

52005PC0704

Proposta għal deċiżjoni tal-Kunsill li tawtorizza lil-Litwanja biex tapplika miżura li tidderoga mill-Artikolu 21 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta' l-Istati Membri dwar it-taxxi fuq il-fatturat (It-test Litwan biss huwa awtentiku)  /* KUMM/2005/0704 finali */

	[pic] | KUMMISSJONI TAL-KOMUNITAJIET EWROPEJ |Brussel 10.1.2006KUMM(2005) 704 finaliProposta għalDEĊIŻJONI TAL-KUNSILLli tawtorizza lil-Litwanja biex tapplika miżura li tidderoga mill-Artikolu 21 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta' l-Istati Membri dwar it-taxxi fuq il-fatturat (It-test Litwan biss huwa awtentiku)(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Skond l-Artikolu 27(1) tas-Sitt Direttiva tal-Kunsill 77/388/KEE tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-fatturat - Sistema komuni ta' taxxa fuq il-valur miżjud. bażi uniformi ta’ valutazzjoni, il-Kunsill, filwaqt li jopera unanimament fuq proposta mill-Kummissjoni, jista' jawtorizza kwalunkwe Stat Membru li japplika miżuri speċjali għal deroga minn dik id-Direttiva sabiex jissimplifika l-proċedura tal-ħlas ta' taxxa jew iwaqqaf milli jseħħu ċerti tipi ta' evażjoni jew evitar tat-taxxa. Permezz ta’ ittra rreġistrata mas-Segretarjat Ġenerali tal-Kummissjoni fi 28 ta’ Ġunju 2005, ir Repubblika tal-Litwanja talbet awtorizzazzjoni biex tintroduċi miżuri ta' deroga mill-Artikolu 21 tad-Direttiva 77/388/EEC. B’konformità ma’ l-Artikolu 27(2) tad-Direttiva 77/388/KEE, il-Kummissjoni informat lill-Istati Membri l-oħra b’ittra li ġġib id-data tat-22 ta’ Awwissu 2005 bit-talba magħmula mil-Litwanja. B’ittra li ġġib id-data tat-23 ta’ Awwissu 2005, il-Kummissjoni nnotifikat lil-Litwanja li kellha l-informazzjoni kollha li kkunsidrat meħtieġa biex tivvaluta t-talba. |120 | Il-kuntest ġenerali Bħala regola ġenerali, l-Artikolu 21(1) tad-Direttiva 77/388/KEE fil-verżjoni stipulata fl-Artikolu 28(g) ta’ l-imsemmija Direttiva, jistipula li taħt is-sistema interna, il-persuna taxxabbli li tforni l-prodotti jew is-servizzi hija normalment responsabbli li tħallas it-taxxa fuq il-valur miżjud (VAT). Il-Gvern Litwan jixtieq japplika proċedura ta’ inverżjoni tal-ħlas b'tali mod li l-persuna taxxabli, li tirċievi l-prodotti jew is-servizzi, issir responsabbli li tħallas il-VAT f'dawn is-sitwazzjonijiet: - provvisti ta' oġġetti u servizzi minn persuna taxxabli waqt li qiegħda taħt proċedura ta’ insolvenza jew proċedura ta’ ristrutturazzjoni li tkun suġġetta għal sorveljanza ġudizjarja; - provvisti ta’ njam minn persuna taxxabli; - provvisti minn persuna taxxabli ta’ skart u rimi ta' ħadid, residwi u materjal ieħor reċiklabbli li jikkonsisti f'ħadid u metalli mhux tal-ħadid; - provvisti ta’ xogħol ta’ kostruzzjoni minn sottokuntrattur jew għall kuntrattur ġenerali, jew għal sottokuntrattur ieħor jew għal xi kumpanija li tesegwi x-xogħol ta’ kostruzzjoni hi stess. Fejn jidħlu provvisti ta’ persuni taxxabli, taħt proċedura ta’ insolvenza jew proċedura ta’ ristrutturazzjoni li tkun suġġetta għal sorveljanza ġudizjarja, ħafna drabi ma jkollhomx il-possibilità jew l-intenzjoni li jissottomettu l-VAT riċevuta fuq il-provvisti tagħhom lill-awtoritajiet kompetenti. Min-naħa l-oħra, ix-xerrej li ġeneralment ikun negozjant kompjaċenti, xorta jkun jista’ jnaqqas il-VAT imħallas. Is-settur ta’ l-injam fil-Litwanja jirrappreżenta riskju għoli ta’ evażjoni u evitar tat-taxxa. Is-settur jirrappreżenta ammont konsiderevoli ta’ negozjanti, dawn ħafna drabi jkunu bejjiegħa mill-ġdid jew intermedjarji żgħar, li jisparixxu mingħajr ma jkunu ħallsu t-taxxa li ġabru mill-klijenti tagħhom. B’hekk il-Gvern tal-Litwanja jikkonsidraha importanti li d-deroga tiġi applikata f’kull stadju tal-provvisti ta’ l-injam bejn persuni taxxabli. Sitwazzjoni simili titfaċċa fis-settur ta' l-iskart, fejn negozjanti responsabbli mill-ġbir, għażla u bidla bażika ħafna drabi jispiċċaw ma jinstabu mkien. Problemi ta’ dan it-tip jitfaċċaw ukoll fis-settur tal-kostruzzjoni, partikolarment f’dawk l-oqsma fejn ix-xogħol ta’ kostruzzjoni ikun provdut minn sottokuntratturi, li sussegwentement ma jħallsux it-taxxa. It-talba attwali se tiġi mogħtija, fil-prinċipju, sal-31 ta’ Diċembru 2009. Madankollu, wieħed irid iqis li fis-16 ta' Marzu 2005, il-Kummissjoni ppreżentat proposta għal Direttiva li timmodifika d-Direttiva 77/388/KEE fir-rigward ta’ ċerti miżuri biex jissimplifikaw il-proċedura biex titħallas il-VAT u biex tgħin fl-azzjoni kontra l-evitar u l-evażjoni tat-taxxa, u tirrevoka ċerti Deċiżjonijiet li joffru derogi (ir-razzjonalizzazzjoni ta’ l-eżerċizzju tad-derogi ta' l-Artikolu 27) Din il-proposta tiġbor fiha, fost affarijiet oħra, l-użu ta’ mekkaniżmu ta’ reverse charge f’ċerti sitwazzjonijiet. Għal dawk il-partijiet tad-deroga, li jiġu koperti mill-eżerċizzju ta’ razzjonalizzazzjoni, id-deroga ma jibqax ikollha effett minn xħin tidħol fis-seħħ dik id-Direttiva. |130 | Dispożizzjonijiet eżistenti fil-qasam tal-proposta Dispożizzjonijiet simili li għandhom x’jaqsmu ma’ l-Artikolu 21 tad-Direttiva 77/388/KEE ngħataw lil Stati Membri oħra. |141 | Il-konsistenza ma' politika u għanijiet oħra ta' l-Unjoni Mhux applikabbli. |KONSULTAZZJONI MAL-PARTIJIET INTERESSATI U VALUTAZZJONI TA' L-IMPATT |Il-konsultazzjoni mal-partijiet interessati |219 | Mhux rilevanti. |Ġbir u użu ta' għarfien espert |229 | Ma kienx hemm ħtieġa ta' għarfien espert estern. |230 | L-evalwazzjoni ta' l-impatt Id-Deċiżjoni proposta timmira li tissimplifika l-proċedura tal-ħlas tat-taxxa u li tgħin fil-ġlieda kontra il-possibilità ta’ evażjoni jew evitar tal-VAT u għalhekk għandha potenzjal għal impatt ekonimiku pożittiv. F'kull każ l-impatt se jkun limitat minħabba l-firxa dejqa tad-deroga. |ELEMENTI LEGALI TAL-PROPOSTA |305 | Taqsira ta' l-azzjoni proposta Awtorizzazzjoni għal-Litwanja biex testendi l-applikazzjoni ta’ miżura li tidderoga mill-Artikolu 21 tas-Sitt Direttiva tal-Kunsill 77/388/KEE fir-rigward ta' l-użu ta' mekkaniżmu ta’ reverse charge f’każ ta’ proċeduri ta’ insolvenza, ristrutturazzjoni li tkun suġġetta għal sorveljanza ġudizjarja, għal provvisti fl-injam, ċerti provvisti ta’ skart u ċerti provvisti ta’ xogħol ta’ kostruzzjoni. |310 | Bażi legali L-Artikolu 27(1) tas-Sitt Direttiva tal-Kunsill 77/388/KEE tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-fatturat - Sistema komuni ta' taxxa fuq il-valur miżjud: bażi uniformi ta’ valutazzjoni. |329 | Prinċipju tas-sussidjarjetà Il-proposta taqa' taħt il-kompetenza esklussiva tal-Komunità. Għalhekk il-prinċipju tas-sussidjarjetà fil-fatt ma japplikax. |Prinċipju ta’ proporzjonalità Il-proposta tikkonforma mal-prinċipju ta' proporzjonalità għar-raġuni(jiet) li ġejjin. |331 | Din id-Deċiżjoni tikkonċerna awtorizzazzjoni mogħtija lil Stat Membru fuq talba tiegħu stess u ma timplika l-ebda obbligu. |332 | Minħabba l-ambitu limitat tad-deroga, il-miżura speċjali hija proporzjonata ma’ l-għan li għandu jinkiseb. |Għażla ta' strumenti |341 | Strumenti proposti: oħra. |342 | Mezzi oħra ma jkunux adattati għar-raġuni(jiet) li ġejjin: Skond l-Artikolu 27 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri li għandhom x'jaqsmu mat-taxxi fuq il-fatturat, Deċiżjoni tal-Kunsill biss hija possibbli. |IMPLIKAZZJONI BAĠITARJA |409 | Il-proposta ma għandhiex implikazzjoni għall-baġit tal-Komunità. |INFORMAZZJONI ULTERJURI |Klawsola ta’ evalwazzjoni/reviżjoni/estinzjoni |533 | Il-proposta tinkludi klawsola ta’ estinzjoni |1.  Proposta għalDEĊIŻJONI TAL-KUNSILLli tawtorizza lil-Litwanja biex tapplika miżura li tidderoga mill-Artikolu 21 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta' l-Istati Membri dwar it-taxxi fuq il-fatturat (It-test Litwan biss huwa awtentiku)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra s-SittDirettiva tal-Kunsill (77/388/KEE) tas-17 ta' Mejju 1977 dwar l-armonizzazzjoni tal-liġijiet ta' l-Istati Membri fir-rigward ta’ taxxi fuq il-fatturat - Sistema komuni ta' taxxa fuq il-valur miżjud; bażi uniformi ta’ valutazzjoni[1], u b’mod partikolari l-Artikolu 27 tiegħu,Wara li kkunsidra l-proposta mill-Kummissjoni,Billi:2.  Skond l-Artikolu 27(1) tas-Sitt Direttiva tal-Kunsill 77/388/KEE, il-Kunsill, filwaqt li jopera unanimament fuq proposta mill-Kummissjoni, jista' jawtorizza kwalunkwe Stat Membru li japplika miżuri speċjali għal deroga minn dik id-Direttiva sabiex jissimplifika l-proċedura tal-ħlas ta' taxxa jew iwaqqaf milli jseħħu ċerti tipi ta' evażjoni jew evitar tat-taxxa.3.  Permezz ta’ ittra rreġistrata mas-Segretarjat Ġenerali tal-Kummissjoni fit-28 ta’ Ġunju 2005, il-Litwanja talbet awtorizzazzjoni biex tintroduċi miżuri ta' deroga mill-Artikolu 21 tad-Direttiva 77/388/KEE.4.  B’konformità ma’ l-Artikolu 27(2) tad-Direttiva 77/388/KEE, il-Kummissjoni informat lill-Istati Membri l-oħra b’ittra li ġġib id-data tat-22 ta’ Awwissu 2005 bit-talba magħmula mil-Litwanja. B’ittra li ġġib id-data tat-23 ta’ Awwissu 2005, il-Kummissjoni nnotifikat lil-Litwanja li kellha l-informazzjoni kollha li kkunsidrat meħtieġa biex tivvaluta t-talba.5.  L-Artikolu 21(1) tad-Direttiva 77/388/KEE fil-verżjoni stipulata fl-Artikolu 28(g) ta’ l-imsemmija Direttiva, jistipula li taħt is-sistema interna, il-persuna taxxabbli li tforni l-prodotti u s-servizzi hija normalment responsabbli li tħallas it-taxxa fuq il-valur miżjud (VAT).6.  L-iskop tad-deroga mitluba mill Litwanja hu li jaċċerta, taħt ċerti kundizzjonijiet, ir-riċevitur responsabbli għall-VAT dovuta fuq il-provvista ta’ prodotti u servizzi f’każijiet ta’ proċeduri ta’ insolvenza, jew ta’ ristrutturazzjoni li jkunu suġġetti għal sorveljanza ġudizjarja, għal provvisti fl-injam, ċerti tranżazzjonijiet ta’ skart u ċertuitrazazzjonijiet ta’ xogħol ta’ kostruzzjoni.7.  Persuni taxxabli taħt proċeduri ta’ insolvenza jew ristrutturazzjoni li jkunu suġġetti għal sorveljanza ġudizjarja, ħafna drabi ma jkunux jistgħu jħallsu l-VAT invojsjati fuq prodotti u servizzi tagħhom minħabba difikultajiet finanzjarji. Madankollu, ir-riċevitur jista’ jnaqqas il-VAT anki jekk din ma tħallsitx mill-fornitur.8.  Jitfaċċaw problemi fis-suq tal-injam fil-Litwanja minħabba n-natura tas-suq u n-negozji nvoluti. Is-suq huwa dominat minn kumpaniji lokali żgħar, ħafna drabi bejjiegħa mill-ġdid u intermedjari, li l-awtoritajiet tat-tassazzjoni sabuha diffiċli biex jikkontrollaw. L-aktar forma komuni ta’ evażjoni tinvolvi l-fatturazzjoni ta’ provvisti min-negozji li wara jisparixxu mingħajr ma jħallsu t-taxxa imma jħallu lill-konsumatur b’irċevuta ta’ fattura valida li biha jista’ jieħu t-taxxa lura.9.  Problemi simili ta’ nuqqas ta' ħlas ta’ VAT invojsjata jitfaċċaw fil-Litwanja fis-settur ta’ reċiklaġġ ta’ skart ta’ ħadid u metalli mhux tal-ħadid.10.  Problemi oħra ta’ dan it-tip jiġru ukoll fil-qasam tal-kostruzzjoni tal-Litwanja, partikolarment fejn jidħol VAT invojsjata minn sottokuntratturi li jgħibu fix-xejn.11.  Meta jiġi deżinjat ir-riċevitur bħala l-persuna responsabbli għall-VAT fil-każijiet imsemmija hawn fuq li jkollhom effet ħażin fuq il-finanzi pubbliċi , id-deroga tneħħi d-difikultajiet misjuba mingħajr ma taffetwa l-ammont ta’ taxxa dovuta. Ir-riżultat ta' dan huwa li jiġi ssimplifikat ix-xogħol ta’ l-awtoritajiet tat-taxxi biex jimponu t-taxxa u li jipprevjeni ċerti tipi ta’ evażjoni u evitar ta’ taxxa dovuta.12.  Il-miżura hi proporzjonata ma’ l-għanijiet immirati minħabba li m’hijiex intenzjonata li tapplika b’mod ġenerali imma f’operazjonijiet speċifiċi u setturi li fihom riskju konsiderevoli ta’ evażjoni tat-taxxa.13.  Derogi simili ngħataw lil Stati Membri oħra u nstabu effettivi.14.  L-awtorizzazzjoni għandha tkun limitata sal-31 ta’ Diċembru 2009, biex fid-dawl ta' l-esperjenza miksuba sa dik id-data tista’ tintlaħaq evalwazzjoni dwar jekk id-deroga tibqax ġustifikata jew le. Madankollu, fis-16 ta’ Marzu 2005 il-Kummissjoni pproponiet Direttiva li tirrazzjonalizza uħud mid-derogi skond l-Artikolu 27 tad-Direttiva 77/388/KEE[2].Huwa għalhekk meħtieġ li l-perjodu ta’ applikazzjoni ta’ din id-deroga jiġi limitat għal dawk il-partijiet sakemm din id-Direttiva tidħol fis-seħħ.15.  Id-deroga ma għandha l-ebda impatt negattiv fuq ir-riżorsi Komunitarji proprji li jirriżultaw mill-ġbir tal-VATADOTTA DIN ID-DEĊIŻJONI:Artikolu 1B’deroga mill-Artikolu 21(1)(a) tas-Sitt Direttiva tal-Kunsill 77/388/KEE, fil-verżjoni stipulata fl-Artikolu 28(g) tiegħu, il-Litwanja qiegħda tiġi awtorizzata li tinnomina l-persuna taxxabli li qed tirċievi l-prodotti jew servizzi imsemmija fl-Artikolu 2, bħala l-persuna responsabbli li tħallas il-VAT.Artikolu 2Ir-riċevitur tal-provvisti ta’ prodotti jew servizzi jista’ jiġi nnominat bħala l-persuna responsabbli li jħallas il-VAT fiċ-ċirkustanzi li ġejjin:16.  provvisti ta' oġġetti u servizzi minn persuna taxxabli waqt li qiegħda taħt proċedura ta’ insolvenza jew proċedura ta’ ristrutturazzjoni li tkun suġġetta għal sorveljanza ġudizjarja;17.  provvisti ta’ njam;18.  provvisti ta’ skart u rimi ta' ħadid, residwi u materjal ieħor reċiklabbli li jikkonsisti f'ħadid u metalli mhux tal-ħadid;19.  provvisti ta’ xogħol ta’ kostruzzjoni minn sottokuntrattur jew għall kuntrattur ġenerali, jew għal sottokuntrattur ieħor jew fħal xi kumpanija li tesegwi x-xogħol ta’ kostruzzjoni hi stess.Artikolu 3L-awtorizzazzjoni mogħtija taħt l-Artikolu 1 għandha tieqaf tgħodd mill-31 ta' Diċembru 2009. Madankollu, punt (1), (3) jew (4) ta’ l-Artikolu 2 jieqaf jgħodd fid-data tad-dħul fis-seħħ ta' Direttiva li tirrazzjonalizza d-derogi skond l-Artikolu 27 tad-Direttiva 77/388/KEE li tinkludi skema speċjali għall-applikazzjoni tal-VAT għal dak is-settur, sakemm id-data tkun qabel il-31 ta’ Diċembru 2009.Artikolu 4Din id-Deċiżjoni hija indirizzata lir-Repubblika tal-Litwanja.Magħmula fi Brussel,Għall-KunsillIl-President [1] ĠU L 145, tat-13.6.1977, p.1. Direttiva kif emendata l-aħħar mid-Direttiva 2004/66/KE (ĠU L 168, ta’ l-1.5.2004, p.35)[2] ĠU C 125, tat-24.5.2005, p. 12 COM(2005) 89


title: Proposta għal deċiżjoni tal-Kunsill dwar l-eżistenza ta’ żbilanċ eċċessiv f'Ċipru

text:
     MT

MT        MT
 ---pagebreak---      IL-KUMMISSJONI EWROPEA

                                    Brussel 15.6.2010
                                    SEG(2010) 740 finali

                       Proposta għal

               DEĊIŻJONI TAL-KUNSILL

        dwar l-eżistenza ta’ żbilanċ eċċessiv f'Ċipru

MT                                                         MT
 ---pagebreak---                                   MEMORANDUM TA’ SPJEGAZZJONI

     1.       L-APPLIKAZZJONI TAL-PATT TA' STABBILTÀ U TKABBIR EKONOMIKU FIL-QAGĦDA
              TAL-KRIŻI ATTWALI

     Ħafna pajjiżi tal-UE bħalissa qed jiffaċċjaw żbilanċi tal-gvern ġenerali ikbar mill-valur ta’
     referenza ta' 3 % tal-PGD stabbilit mit-Trattat. Id-deterjorament ta’ spiss qawwi fid-defiċit kif
     ukoll il-pożizzjonijiet tad-dejn għandhom jitqiesu fil-kuntest tal-kriżi finanzjarja u t-tnaqqis
     fir-ritmu ekonomiku globali bla preċedent fl-2008/09. Hemm bosta fatturi involuti. L-ewwel
     nett, it-tnaqqis fir-ritmu ekonomiku jġib miegħu tnaqqis fid-dħul mit-taxxi u żieda fin-nefqa
     tal-benefiċċji soċjali (eż. il-benefiċċji tal-qgħad). It-tieni, ladarba għarfet li l-politiki baġitarji
     għandhom sehem importanti x’jagħtu fil-qagħda ekonomika straordinarja attwali, il-
     Kummissjoni talbet biex ikun hemm stimulu fiskali fil-Pjan Ewropew għall-Irkupru
     Ekonomiku (EERP) tagħha ta’ Novembru 2008, li ġie approvat mill-Kunsill Ewropew
     f’Diċembru. Il-Pjan jispjega li l-istimulu għandu jkun f'waqtu, immirat u temporanju u
     differenzjat fl-Istati Membri kollha biex jirrifletti l-pożizzjonijiet differenti tagħhom f'termini
     ta' sostenibbiltà u kompetittività tal-finanzi pubbliċi u għandu jitreġġa' lura ladarba jitjiebu l-
     kundizzjonijiet ekonomiċi. Fl-aħħar nett, diversi pajjiżi ħadu miżuri biex jistabbilizzaw is-
     settur finanzjarju, u xi wħud minnhom kellhom impatt fuq il-pożizzjoni tad-dejn jew
     jikkostitwixxu riskju ta’ żieda fid-defiċits u fid-dejn fil-ġejjieni, għalkemm xi wħud mill-
     ispejjeż ta’ sostenn tal-gvern jistgħu jiġu rkuprati fil-ġejjieni.

     Il-Patt ta’ Stabbiltà u Tkabbir jirrikjedi li l-Kummissjoni tagħti bidu għall-proċedura ta'
     żbilanċ eċċessiv (PŻE) kull meta l-iżbilanċ ta’ Stat Membru jaqbeż il-valur ta’ referenza ta’
     3 % tal-PGD. L-emendi għall-Patt ta’ Stabbiltà u Tkabbir tal-2005 kellhom l-għan li jiżguraw
     li l-isfond ekonomiku u baġitarju, b’mod partikolari, jiġu kkunsidrati bis-sħiħ fl-istadji kollha
     tal-PŻE. B’dan il-mod, il-Patt ta’ Stabbiltà u Tkabbir jipprovdi l-qafas li jappoġġa l-politiki
     tal-gvern għal ritorn ta’ malajr lejn pożizzjonijiet baġitarji mingħajr problemi billi titqies is-
     sitwazzjoni ekonomika, u għalhekk tiġi żgurata s-sostenibbiltà tal-finanzi pubbliċi fit-tul.

     2.       PASSI LI TTIEĦDU FIL-PROĊEDURA TA' DEFIĊIT EĊĊESSIV

     L-Artikolu 126 tat-Trattat dwar il-Funzjonament tal-Unjoni Ewropea (TFUE) jistipula
     proċedura ta’ żbilanċ eċċessiv (PŻE). Din il-proċedura hija speċifikata aktar fir-Regolament
     tal-Kunsill (KE) Nru 1467/97 “dwar li titħaffef u li tiġi ċċarata l-implimentazzjoni tal-
     proċedura ta' defiċit eċċessiv”1, li hija parti mill-Patt ta' Stabbiltà u Tkabbir.

     Skont l-Artikolu 126(2) tat-Trattat, il-Kummissjoni trid tissorvelja l-konformità mad-
     dixxiplina baġitarja fuq il-bażi ta' żewġ kriterji, jiġifieri: (a) jekk il-proporzjon tad-defiċit
     ippjanat jew attwali tal-gvern mal-prodott gross domestiku (PGD) jaqbiżx il-valur ta'
     referenza ta' 3 % (sakemm il-proporzjon ma jkunx naqas sostanzjalment u kontinwament, u
     jkun laħaq livell qrib il-valur ta' referenza; jew, inkella, l-eċċess fuq il-valur ta’ referenza jkun
     wieħed eċċezzjonali u temporanju biss u li l-proporzjon jibqa’ qrib il-valur ta’ referenza); u
     (b) dwar jekk il-proporzjon tad-dejn tal-gvern fir-rigward tal-PDG jaqbiżx il-valur ta’

     1
             ĠU L 209, 2.8.1997, p. 6. Ir-rapport iqis ukoll “L-ispeċifikazzjonijiet dwar l-implimentazzjoni tal-Patt
             ta' Stabbiltà u Tkabbir Ekonomiku u l-linji gwida dwar il-forma u l-kontenut ta' programmi ta' stabbiltà
             u konverġenza”, approvati mill-Kunsill ECOFIN tal-10 ta’ Novembru 2009, disponibbli fuq
             http://ec.europa.eu/economy_finance/sgp/legal_texts/index_en.htm.

MT                                                         2                                                            MT
 ---pagebreak---      referenza ta’ 60% (sakemm il-proporzjon ma jkunx qed jonqos b’mod suffiċjenti u jersaq lejn
     il-valur ta’ referenza b’pass sodisfaċenti).

     L-Artikolu 126(3) jistipula li, jekk Stat Membru ma jissodisfax ir-rekwiżiti ta’ kriterju wieħed
     jew tat-tnejn, il-Kummissjoni għandha tħejji rapport. Dan ir-rapport għandu wkoll “iqis jekk
     id-defiċit tal-gvern jaqbiżx l-infiq tal-gvern għal investiment u jqis il-fatturi l-oħra kollha
     rilevanti, inkluża l-qagħda ekonomika u baġitarja tal-Istat Membru għal perjodu ta’ żmien
     medju”.

     Fuq il-bażi tad-dejta nnotifikata mill-awtoritajiet ta' Ċipru f'Marzu 20102 u filwaqt li tqies it-
     tbassir tas-servizzi tal-Kummissjoni tar-rebbiegħa 2010, il-Kummissjoni adottat rapport skont
     l-Artikolu 104(3) għall-Belġju fis-12 ta' Mejju 20103.

     Sussegwentement, u skont l-Artikolu 126(4), il-Kumitat Ekonomiku u Finanzjarju fformola
     opinjoni dwar ir-rapport tal-Kummissjoni fis-27 ta' Mejju 2010.

     3.       L-EŻISTENZA TA' DEFIĊIT EĊĊESSIV

     Skont id-dejta nnotifikata mill-awtoritajiet Ċiprijotti f'April 2010, id-defiċit tal-gvern ġenerali
     f'Ċipru laħaq 6,1 % tal-PGD fl-2009, għalhekk qabeż il-valur ta’ referenza ta' 3% tal-PGD. Ir-
     rapport tal-Kummissjoni, skont l-Artikolu 126(3), qies li d-defiċit ma kienx qrib il-valur ta'
     referenza ta' 3 % tal-PGD u li l-eċċess fuq il-valur ta' referenza jista jiġi kkwalifikat bħala
     eċċezzjonali skont it-tifsira tat-Trattat u tal-Patt ta’ Stabbiltà u Tkabbir. B’mod partikolari,
     dan jirriżulta minn tnaqqis qawwi fir-ritmu ekonomiku skont it-tifsira tat-Trattat u tal-Patt ta’
     Stabbiltà u Tkabbir. Skont it-tbassir tas-servizzi tal-Kummissjoni tar-rebbiegħa 2010, il-PGD
     reali f'Ċipru huwa pproġettat li se jinxtorob aktar, minkejja għal livell anqas, b'madwar ½ %
     fl-2010 maqqabel ma' 1¾ % fl-2009. Madankollu, l-eċċess ippjanat fuq il-valur tar-referenza
     ma jistax jitqies temporanju. Skont it-tbassir tas-servizzi tal-Kummissjoni tar-rebbiegħa 2010,
     id-defiċit baġitarju huwa pproġettat li jilħaq madwar 7¾ % tal-PGD fl-2011 fuq bażi ta' ebda
     tibdil fil-politika. Il-kriterju tad-defiċit fit-Trattat mhuwiex sodisfatt.

     Skont id-dejta nnotifikata mill-awtoritajiet Ċiprijotti f’April 2010, id-dejn gross tal-gvern
     ġenerali għadu taħt il-valur referenzjarju ta' 60 % tal-PGD u kien 56,2 % tal-PGD fl-2009.
     Għall-2010, Ċipru nnotifika dejn ippjanat ta' 62 % tal-PGD u għalhekk jaqbeż is-60 % tal-
     valur ta' referenza tal-PGD skont it-Trattat. It-tbassir tas-servizzi tal-Kummissjoni tar-
     rebbiegħa 2010 jipproġetta żieda fid-dejn ta' 62,3 % tal-PGD fl-2010 u jerġa' jiżdied għal 67,6
     fl-2011 minħabba bilanċ pimarju detorjorat. Minħabba dawn ix-xejriet, il-proporzjon tad-dejn
     ma jistax jitqies bħala wieħed li qed jonqos b'mod suffiċjenti u li qed joqrob lejn il-valur ta'
     referenza b'pass sodisfaċenti skont it-tifsira tat-Trattat u tal-Patt ta' Stabbiltà u Tkabbir. Il-
     kriterju tad-dejn fit-Trattat mhuwiex sodisfatt.

     B'konformità mad-dispożizzjonijiet fit-Trattat u l-Patt ta' Stabbiltà u Tkabbir, fir-rapport
     tagħha l-Kummissjoni analizzat ukoll il-"fatturi rilevanti". Skont il-Patt ta' Stabbiltà u

     2
            Skont ir-Regolament tal-Kunsill (KE) Nru 479/2009, l-Istati Membri għandhom jirrappurtaw lill-
            Kummissjoni, darbtejn fis-sena, il-livelli ppjanati u attwali tad-dejn u tal-iżbilanċ tal-gvern tagħhom. In-
            notifika l-iżjed riċenti tal-Greċja tidher fis-sit:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
     3
            Id-dokument relatati mal-PŻE għal Ċipru jinstabu fuq dan il-websajt::
            http://ec.europa.eu/economy_finance/sgp/deficit/countries/index_en.htm.

MT                                                          3                                                              MT
 ---pagebreak---      Tkabbir, dawn jistgħu jitqiesu biss fl-istadji li jwasslu għad-deċizjoni dwar l-eżistenza ta'
     defiċit eċċessiv jekk id-defiċit jissodisfa l-kundizzjoni doppja ta' qrubija u ta' temporanjetà.
     Fil-każ ta' Ċipru, il-kundizzjoni doppja mhix sodisfatta. Meta jitqiesu għalihom, il-fatturi
     rilevanti fil-każ attwali jippreżentaw stampa mħallta.

     L-opinjoni tal-Kumitat Ekonomiku u Finanzjarju skont l-Artikolu 126(4) tat-Trattat hija
     konsistenti mal-evalwazzjoni fir-rapport tal-Kummissjoni skont l-Artikolu 126(3).

     Il-Kummissjoni, wara li qieset ir-rapport tagħha skont l-Artikolu 126(3) u l-opinjoni tal-
     Kumitat Ekonomiku u Finanzjarju skont l-Artikolu 126(4), hija tal-opinjoni li jeżisti defiċit
     eċċessiv fiċ-Ċipru. Din l-opinjoni, adottata mill-Kummissjoni fil-[15 ta’ Ġunju 2010], qed tiġi
     hawn indirizzata lill-Kunsill skont l-Artikolu 126(5). Il-Kummissjoni qiegħda tirrakkomanda
     li l-Kunsill għandu jiddeċiedi kif xieraq, b'konformità mal-Artikolu 126(6). Barra minn hekk,
     il-Kummissjoni qiegħda tressaq quddiem il-Kunsill rakkomandazzjoni għal rakkomandazzjoni
     tal-Kunsill li għandha tiġi indrizzata lil Ċipru bl-għan li dan itemm is-sitwazzjoni ta' defiċit
     eċċessiv skont l-Artikolu 126(7).

     4.       RAKKOMANDAZZJONIJIET BIEX TINTEMM IL-QAGĦDA TA' DEFIĊIT EĊĊESSIV

     Skont l-Artikolu 3(4) tar-Regolament tal-Kunsill (KE) Nru 1467/97, ir-rakkomandazzjoni tal-
     Kunsill magħmula skont l-Artikolu 126(7) għandha tistabbilixxi limitu ta’ żmien ta’ mhux
     aktar minn sitt xhur għal azzjoni effettiva li għandha tittieħed mill-Istat Membru kkonċernat
     kif ukoll limitu ta’ żmien għall-korrezzjoni tad-defiċit eċċessiv, li “għandu jkun ikkompletat
     fis-sena ta' wara l-identifikazzjoni tiegħu sakemm ma jkunx hemm ċirkostanzi speċjali”. L-
     Artikolu 2(6) tar-Regolament jimplika li l-“fatturi rilevanti” meqjusa fir-rapport tal-
     Kummissjoni skont l-Artikolu 126(3) tat-Trattat għandhom jitqiesu biex jiġi deċiż jekk
     jeżistux ċirkustanzi speċjali. L-Artikolu 3(4) tar-Regolament jispeċifika li l-Kunsill għandu
     jirrakkomanda li l-Istat Membru jikseb “titjib annwali minimu ta’ mill-inqas 0,5 % tal-PGD
     bħala punt ta’ referenza, fil-bilanċ nett aġġustat ċiklikament ta' miżuri temporanji u dawk ta'
     darba, sabiex tiġi żgurata l-korrezzjoni tad-defiċit eċċessiv fil-limitu taż-żmien stabbilit fir-
     rakkomandazzjoni”.

     Għal raġunijet ta' flessibilità akbar fl-applikazzjoni tal-PDE introdotta mir-riforma tal-2005
     tal-Patt ta’ Stabilità u ta' Tkabbir, huwa meqjus li jeżistu ċirkostanzi speċjali fil-każ ta' Ċipru.
     Fl-2009, għall-ewwel darba f'35 sena, l-attività ekonomika nxtorbot b'1¾ %. Ir-reċessjoni
     rriflettiet it-tnaqqis sinifikattiv fid-domanda domestika u l-ambjent estern ħażin.
     Partikolarment, il-livell għoli tad-dejn domestiku privat flimkien ma' kundizzjonijiet iebsa tas-
     self, perspettiva sejra għall-agħar għas-suq tax-xogħol u effetti negattivi fuq il-fiduċja wasslu
     għal tnaqqis fil-konsum privat. Fl-istess ħin, l-investiment irreġistra korrezzjoni qawwija, fost
     tnaqqis fid-domanda barranija għall-proprjetà, użu baxx tal-kapaċità u r-ristrutturar tal-karti
     tal-bilanċ korporattivi. Barra minn hekk, l-esportazzjoni tal-oġġetti u s-servizzi, speċjalment
     it-turiżmu, naqset sew bħala konsegwenza tal-kriżi finanzjarja u t-tnasqqis globali, b'mod
     partikolari l-prospetti ta' tkabbir hafna aktar baxxi tas-sħab kummerċjali ewlenin (Żona Euro,
     ir-Renju Unit u r-Russja). Id-defiċit fl-2009 huwa konsegwenza kemm tat-tnaqqis ekonomiku
     kif ukoll tal-miżuri ta' stimulu li ttieħdu f'konformità mal-PERE mill-awtoritajiet Ċiprijotti.

     F’dan l-isfond, jixraq li titqies il-korrezzjoni tad-defiċit eċċessiv f’qafas fuq medda medja ta'
     żmien bi skadenza għall-korrezzjoni tal-2012. Minħabba d-deterjorament tal-pożizzjoni
     baġitarja Ċiprijotta fl-2009 irriżultat minn miżuri meħuda f'rispons għall-kriżi, li jammontaw
     għal madwar 1½ % tal-PGD kull sena fl-2009 u fl-2010, li kien rispons xieraq f'konformità

MT                                                    4                                                     MT
 ---pagebreak---      mal-Pjan Ewropew ta' Rkupru Ekonomiku u l-użu liberu tal-istabbilizzaturi awtomatiċi, l-
     awtoritajiet Ċiprijottiċi għandhom isaħħu l-istrateġija fiskali fl-2010 b'miżuri biex
     jikkontrollaw l-ispiża kurrenti. B'mod partikolari, minħabba l-iżbilanċi ekonomiċi domestiċi u
     esterni, triq kredibbli u ta' aġġustament sostenibbli tkun teħtieġ lill-awtoritajiet Ċiprijotti li
     jiżguraw aġġustament strutturali annwali medju ta' 1¾ punti perċentwali tal-PGD fuq il-
     perjodu 2010-2012. Tkun teħtieġ lill-awtoritajiet Ċiprijotti wkoll li jispeċifikaw il-miżuri li
     hemm bżonn biex tinkiseb korrezzjoni tad-defiċit eċċessiv sal-2012, biex ikun żgurat tnaqqis
     malajr tal-proporzjon tad-dejn gross taħt il-valur ta' referenza u jiġi aċċellerat it-tnaqqis tad-
     deifiċit jekk l-kundizzjonijiet ekonomiċi u baġiatarji jkunu aħjar minn dawn mistennija
     bħalissa. F'dan il-kuntest, l-implimentazzjoni f'waqtha tal-qafas baġitarju fit-terminu medju se
     tkun kritika għal konsolidament b'suċċess u dejjiemi tal-finanzi pubbliċi. Barra minn hekk,
     peress li l-impatt baġitarju fit-tul tat-terza età f'Ċipru huwa b'mod sinifikattiv 'il fuq mill-
     medja tal-UE, prinċipalment minħabba żieda relattivament għolja fl-ispiża tal-pensjoni, hemm
     bżonn ta' miżuri biex titjieb is-sostenibiltà fit-tul tal-finanzi pubbliċi.

     Sorveljanza aħjar taħt il-PŻE, li tidher neċessarja fid-dawl ukoll tad-data tal-għeluq tal-
     korrezzjoni tad-defiċit eċċessiv, se teħtieġ sorveljanza regolari u fil-ħin tal-progress li sar fl-
     implimentazzjoni tal-istrateġija ta' konsolidazzjoni fiskali biex tassigura l-korrezzjoni tad-
     defiċit eċċessiv. F'dan il-kuntest, kapitolu separat fl-aġġornamenti futuri tal-programm ta'
     stabbiltà ta' Ċipru jista' jkun dedikat b'mod utli lil din il-kwistjoni.

                        Tqabbil tal-previżjonijiet makroekonomiċi u baġitarji ewlenin
                                                                        2007      2008      2009      2010     2011      2012       2013
                     PGD reali              COM rebbiegħa 2010           5,1       3,6      -1,7      -0,4      1,3       n.a.       n.a.
                    (bidla f’%)               PS Apr 2010                5,1       3,6      -1,7       0,5      1,5       3,0        3,2
           Differenza fil-produzzjoni             COM
                                                                                n.a.   n.a.
              reali u dik potenzjali1        Rebbiegħa 20102             2,4       3,4      -0,7      -2,1      -1,6
             (% tal-PGD potenzjali)           PS Apr 20103               1,9       2,9      -1,3      -2,4      -2,5      -1,6      -0,5
          Bilanċ tal-amministrazzjoni       COM rebbiegħa 2010           3,4       0,9      -6,1      -7,1      -7,7      n.a.      n.a.
                     pubblika
                   (% tal-PGD)                   PS Apr 2010             3,4       0,9      -6,1      -6,0      -4,5      -3,4      -2,5
                 Bilanċ primarju            COM rebbiegħa 2010           6,4       3,7      -3,6      -4,4      -4,8      n.a.      n.a.
                   (% tal-PGD)                PS Apr 2010                6,4       3,7      -3,6      -3,7      -2,1      -1,0       0,1
          Bilanċ aġġustat ċiklikament1      COM rebbiegħa 2010           2,5      -0,4      -5,8      -6,3      -7,1      n.a.      n.a.
                   (% tal-PGD)                PS Apr 2010                2,6      -0,2      -5,6      -5,2      -3,6      -2,9      -2,3
                Bilanċ strutturali4         COM rebbiegħa 2010           2,5      -0,4      -5,8      -6,3      -7,1      n.a.      n.a.
                   (% tal-PGD)                PS Apr 2010                2,6      -0,2      -5,6      -5,2      -3,6      -2,9      -2,3
              Dejn gross tal-gvern          COM rebbiegħa 2010          58,3      48,4      56,2      62,3      67,6      n.a.      n.a.
                 (% tal-PGD)                  PS Apr 20105              58,3      48,4      56,2      61,0      63,2      63,1      62,3
      Noti:
      1
        Id-differenzi bejn il-produzzjoni reali u dik potenzjali u bilanċi aġġustati ċiklikament mill-programmi kif ikkalkulati
      mill-ġdid mis-servizzi tal-Kummissjoni abbażi tal-informazzjoni fil-programmi.
      2
       Ibbażat fuq it-tkabbir potenzjali stmat ta' 2,0 %, 2,8 %, 2,8 %, 2,8 % u 2,8 % rispettivament fil-perjodu 2009-2013.
      3
       Ibbażat fuq it-tkabbir potenzjali stmat ta' 2,5 %, 1,6%, 1,6 %, 2,0 % u 2,2 % rispettivament fil-perjodu 2009-2013.
      4
       Bilanċ aġġustat ċiklikament li jeskludi miżuri ta’ darba biss u oħrajn temporanji. Il-miżuri ta' darba u miżuri temporanji
      oħra huma 0,1 % fl-2010, fl-2011 u l-2012 (kollha jnaqqsu d-defiċit) skont l-aktar programm reċenti. M'hemmx miżuri ta'
      darba jew miżuri temporanji oħrajn fit-tbassir tas-servizzi tal-Kummissjoni tar-rebbiegħa tal-2010.
      5
       Għall-2010, Ċipru nnotifika dejn ippjanat ta' 62 % tal-PGD u għalhekk jaqbeż is-60 % tal-valur ta' referenza tal-PGD
      skont it-Trattat. Il-programm ta' stabbiltà ta' April 2010 jippjana figura kemmxejn iżgħar (61 %) u jbassar żieda oħra ta'
      63,2 % tal-PGD fl-2011.
      Sors:
      Programm ta’ Stabbiltà (SP); It-tbassiriet tas-servizzi tal-Kummissjoni għar-rebbiegħa 2010 (COM); Il-kalkoli tas-

MT                                                                 5                                                                  MT
 ---pagebreak---      servizzi tal-Kummissjoni.

MT                               6   MT
 ---pagebreak---                                                 Proposta għal

                                           DEĊIŻJONI TAL-KUNSILL

                                                 ta’ 15.6.2010

                                 dwar l-eżistenza ta’ żbilanċ eċċessiv f'Ċipru

     IL-KUNSILL TAL-UNJONI EWROPEA,

     Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari l-
     Artikolu 126(6) tiegħu,

     Wara li kkunsidra l-proposti tal-Kummissjoni Ewropea,

     Wara li kkunsidra l-osservazzjonijiet magħmula minn Ċipru,

     Billi:

     (1)      Skont l-Artikolu 126 tat-Trattat dwar il-Funzjonament tal-Unjoni Ewropea (TFUE), l-
              Istati Membri għandhom jevitaw defiċits eċċessivi tal-gvern.

     (2)      Il-Patt ta’ Stabbiltà u Tkabbir huwa bbażat fuq l-għan ta’ finanzi sodi tal-gvern bħala
              mezz biex jissaħħu l-kundizzjonijiet għall-istabbiltà tal-prezzijiet u għal tkabbir
              sostenibbli qawwi li jwassal għall-ħolqien tal-impjiegi.
     (3)      Il-proċedura ta’ żbilanċ eċċessiv skont l-Artikolu 126 tat-Trattat, kif iċċarata mir-
              Regolament tal-Kunsill (KE) Nru 1467/97 dwar li titħaffef u li tiġi ċċarata l-
              implimentazzjoni tal-proċedura ta' defiċit eċċessiv4, li tagħmel parti mill-Patt ta’
              Stabilità u Tkabbir, tistipula deċiżjoni dwar l-eżistenza ta' żbilanċ eċċessiv. Il-
              Protokoll dwar il-proċedura ta’ defiċit eċċessiv anness mat-Trattat jistipula
              dispożizzjonijiet ulterjuri relatati mal-implimentazzjoni tal-PŻE. Ir-Regolament tal-
              Kunsill (KE) Nru 479/20095 jistipula definizzjonijiet u regoli dettaljati għall-
              applikazzjoni tad-dispożizzjoni ta' dan il-Protokoll.
     (4)      Ir-riforma tal-2005 tal-Patt ta’ Stabbiltà u Tkabbir fittxet li ssaħħaħ l-effikaċja u l-bażi
              ekonomika kif ukoll li tissalvagwardja s-sostenibbiltà tal-finanzi pubbliċi fit-tul. Din
              immirat li tiżgura li b’mod partikolari, l-isfond ekonomiku u baġitarju jiġi kkunsidrat
              bis-sħiħ fl-istadji kollha tal-PŻE. B’dan il-mod, il-Patt ta’ Stabbiltà u Tkabbir
              jipprovdi l-qafas li jsostni l-politiki tal-gvern għal ritorn ta’ malajr lejn pożizzjonijiet
              baġitarji mingħajr problemi billi titqies il-qagħda ekonomika.

     (5)      L-Artikolu 126(5) tat-Trattat jitlob li l-Kummissjoni tindirizza opinjoni lill-Kunsill
              jekk il-Kummissjoni tqis li jeżisti jew li jista' jinqala' defiċit eċċessiv fi Stat Membru.

     4
              ĠU L 209, 2.8.1997, p. 6.
     5
              ĠU L 145, 10.6.2009, p. 1.

MT                                                     7                                                     MT
 ---pagebreak---            Wara li qieset ir-rapport tagħha skont l-Artikolu 126(3) u wara li qieset l-opinjoni tal-
           Kumitat Ekonomiku u Finanzjarju skont l-Artikolu 126(4), il-Kummissjoni
           kkonkludiet li jeżisti defiċit eċċessiv f'Ċipru. Il-Kummissjoni għalhekk indirizzat
           opinjoni ta' din ix-xorta lill-Kunsill fir-rigward ta' Ċipru fil-[15 ta’ Ġunju 2010]6.

     (6)   L-Artikolu 126(6) tat-Trattat jiddikjara li l-Kunsill għandu jikkunsidra kull
           osservazzjoni li l-Istat Membru kkonċernat ikun jixtieq jagħmel qabel ma jiddeċiedi,
           wara valutazzjoni ġenerali, jekk jeżistix defiċit eċċessiv. Fil-każ ta' Ċipru, din il-
           valutazzjoni ġenerali twassal għall-konklużjonijiet li ġejjin.

     (7)   Skont id-dejta nnotifikata mill-awtoritajiet Ċiprijotti f'April 2010, id-defiċit tal-gvern
           ġenerali f'Ċipru laħaq 6,1 % tal-PGD fl-2009, għalhekk qabeż il-valur ta’ referenza ta'
           3% tal-PGD. Id-defiċit kien qrib il-valur ta’ referenza ta' 3 % tal-PGD iżda d-
           differenza mill-valur referenzjali tista' tiġi kkwalifikata bħala eċċezzjonali skont it-
           tifsira tat-Trattat u l-Patt ta’ Stabbiltà u Tkabbir. B’mod partikolari, dan jirriżulta minn
           tnaqqis qawwi fir-ritmu ekonomiku skont it-tifsira tat-Trattat u tal-Patt ta’ Stabbiltà u
           Tkabbir. Skont it-tbassir tas-servizzi tal-Kummissjoni tar-rebbiegħa 2010, il-PGD reali
           f'Ċipru huwa pproġettat li se jinxtorob aktar, minkejja għal livell anqas, b'madwar
           ½ % fl-2010 maqqabel ma' 1¾ % fl-2009. Barra minn hekk, l-eċċess fuq il-valur ta’
           referenza ma jistax jitqies bħala temporanju. Skont it-tbassir tas-servizzi tal-
           Kummissjoni tar-rebbiegħa 2010, id-defiċit baġitarju huwa pproġettat li jilħaqmadwar
           7¾ % tal-PGD fl-2011 fuq bażi ta' ebda tibdil fil-politika. Il-kriterju tad-defiċit fit-
           Trattat mhuwiex sodisfatt.

     (8)   Skont id-dejta nnotifikata mill-awtoritajiet Ċiprijotti f’April 2010, id-dejn gross
           ġenerali tal-gvern għadu taħt il-valur referenzjarju ta' 60 % tal-PGD u kien 56,2 % tal-
           PGD fl-2009. Għall-2010, Ċipru nnotifika dejn ippjanat ta' 62 % tal-PGD u għalhekk
           jaqbeż il-valur ta' referenza ta' 60 % tal-PGD skont it-Trattat. It-tbassir tas-servizzi tal-
           Kummissjoni tar-rebbiegħa 2010 jipproġetta żieda fid-dejn ta' 62,3 % tal-PGD fl-2010
           u jerġa' jiżdied għal 67,6 fl-2011 minħabba bilanċ primarju deterjorat. Minħabba dawn
           ix-xejriet, il-proporzjon tad-dejn ma jistax jitqies bħala wieħed li qed jonqos b'mod
           suffiċjenti u li qed joqrob lejn il-valur ta' referenza b'pass sodisfaċenti skont it-tifsira
           tat-Trattat u tal-Patt ta' Stabbiltà u Tkabbir. Il-kriterju tad-dejn fit-Trattat mhuwiex
           sodisfatt.

     (9)   Skont l-Artikolu 2(4) tar-Regolament tal-Kunsill (KE) Nru 1467/97, il-"fatturi
           rilevanti" jistgħu jitqiesu biss fl-istadji li jwasslu għad-Deċiżjoni tal-Kunsill dwar l-
           eżistenza ta' żbilanċ eċċessiv b'konformità mal-Artikolu 126(6) jekk il-kundizzjoni
           doppja - li d-defiċit jibqa' qrib il-valur ta' referenza u li l-eċċess tiegħu 'l fuq mill-valur
           ta' referenza jkun temporanju - tiġi ssodisfata għal kollox. Fil-każ ta' Ċipru, din il-
           kundizzjoni doppja ma ntlaħqitx. Għalhekk, il-fatturi rilevanti ma jitqiesux fil-passi li
           jwasslu għal din id-deċiżjoni.

     6
           Id-dokumenti kollha marbuta mal-PŻE għal Ċipru jinsabu fil-websajt li ġejja:
           http://ec.europa.eu/economy_finance/sgp/deficit/countries/index_en.htm.

MT                                                      8                                                    MT
 ---pagebreak---      ADOTTA DIN ID-DEĊIŻJONI:

                                                  Artikolu 1

     Minn valutazzjoni ġenerali jirriżulta li jeżisti defiċit eċċessiv f'Ċipru.

                                                  Artikolu 2

     Din id-Deċiżjoni hija indirizzata lir-Repubblika ta' Ċipru.

     Magħmula fi Brussel, 15.6.2010

                                                    Għall-Kunsill
                                                    Il-President
                                                    […]

MT                                                     9                          MT